Okresná prokuratúra Nitra 
Damborského 1, 949 99 Nitra 1 	

Sp. zn. : 4 Pv 689/10/4403	Nitra, 25.11.2013
EEČ : 2-32-10-2013

U Z N E S E N I E

Trestná vec:	obvinená XXXXX  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Nitra
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nitra zo dňa 25.1.2012, spisová značka 4 Pv 689/10/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 22.06.2010 o 11.50 hod. v predajni LIDL v XXXXX na Duklianskej ulici odcudzila 1 ks hydinovej paštéty o váhe 130 g tým spôsobom, že si tovar vložila do tašky a bez jeho zaplatenia prešla cez pokladňu, kde bola zadržaná pracovníčkou predajne, čím spôsobila v.o.s. LIDL Slovenská republika škodu vo výške 0,35,- Eur a uvedeného konania sa dopustila napriek tomu, že blokom na pokutu Obvodného oddelenia Policajného zboru XXXXX č. A 245620/2009 zo dňa 02.09.2009, právoplatným dňa 02.09.2009, jej bola uložená pokuta vo výške 5,- Eur za priestupok proti majetku podľa § 50 odsek 1 Zákona č. 372/1990 Zb. o priestupkoch v platnom znení.

Uznesením prokurátora Okresnej prokuratúry Nitra zo dňa 25.1.2012, spisová značka 4 Pv 689/10/4403, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry v Nitre uznesením sp. zn. 4 Pv 689/2010 zo dňa 10.01.2012, právoplatným dňa 20.01.2012, podľa § 216 odsek 1 Trestného poriadku podmienečne zastavila trestné stíhanie obvinenej XXXXX, ktorej bolo vznesené obvinenie uznesením povereného príslušníka Okresného riaditeľstva PZ Úrad justičnej a kriminálnej polície Nitra sp. zn. ORP-2068/2-OSV-NR-2010 zo dňa 09.10.2010 v zmysle ustanovenia § 206 odsek 1 Trestného poriadku za prečin krádeže podľa § 212 odsek 2 písmeno f) Trestného zákona. 
	Podľa § 216 odsek 2 Trestného poriadku bola vyššie uvedeným uznesením prokurátora obvinenej XXXXX určená skúšobná doba v trvaní jedného roka, ktorá plynula od 20.01.2012 do 20.01.2013.
	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.
	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 odsek 1 písmeno e).
	Prokurátor si po uplynutí skúšobnej doby podmienečne zastaveného trestného stíhania vyžiadal odpis registra trestov na obvinenú XXXXX ako aj správy z Obvodného oddelenia PZ XXXXX, z Obvodného úradu Nitra odboru všeobecnej vnútornej správy oddelenie priestupkové  a lustrácie zo systému Avízo a z  evidencie priestupkov Obvodného oddelenia PZ XXXXX, z ktorých listín bolo zistené, že obvinená XXXXX nemá v Registri trestov Generálnej prokuratúry Slovenskej republiky novší záznam,  v skúšobnej dobe podmienečne zastaveného trestného stíhania nespáchala žiadny trestný čin ani priestupok a v súčasnosti nie je trestne stíhaná.
	Z uvedených správ je teda zrejmé, že obvinená XXXXX viedla v skúšobnej dobe podmienečne zastaveného trestného stíhania riadny život, pričom jej nebola uložená povinnosť nahradiť spôsobenú škodu ani iné obmedzenia a povinnosti a preto som rozhodla tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Erika Kučerová
prokurátorka